section_heading: Danas
paragraph_text: Rijeka se dosta smanjila ali postoji i danas. Izvorište joj se pretvorilo se u seosku lokvu, dobrim dijelom zaplivenu.Fondacija Ruđer Bošković Donja Hercegovina Naš komentar - gdje je danas Trebinjanska rijeka?, 2. kolovoza 2004. (pristupljeno 17. srpnja 2017.) Ta današnja lokva u blizini župne crkve je ostatak hidrološkog sustava Popova polja i starog porječja Trebinje. Močvarište koje je tvorila danas su njive. Nekadašnji površinski tok do danas se spustio pod zemlju. Krško podzemlje ju je propustilo do nepropusnog dijela, vjerojatno dolomitične podine. Od starog korita trag je ostao u sustavu jama kojima se ova ponornica spuštala u podzemlje. Od nekadašnjeg kvartarnog i inih pokrova ostale su samo krpice. Erozijom su danas ostale ponorne zone, oranice i livade. Šume koje su nekad bile uz tok ove ponornice nestale su bez traga.